
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Lučenec 22T/85/2024 6624010652 22. 10. 2024 JUDr. Tatiana Kovácsová ECLI:SK:OSLC:2024:6624010652.1
ROZSUDOK V MENE SLOVENSKEJ REPUBLIKY Okresný súd Lučenec na hlavnom pojednávaní konanom dňa 22.10.2024 samosudkyňou JUDr. Tatianou Kovácsovou takto rozhodol: Obžalovaný A. B., nar. XX. XX. XXXX v C., trvale bytom D. E. C. F. XXXX/X, C., prechodne bytom D. A. A. X, C., s a u z n á v a z a v i n n é h o, ž e si dňa 03. 06. 2024 okolo 15:20 hod. v Lučenci na ul. Podjavorinskej, na parkovisku pri budove predajne Kúzlo farieb bez povolenia nálezom zadovážil a do 16:50 hod. toho istého dňa bez povolenia prechovával na ul. A. A. pri 4. rade garáží, 2 plastové uzatvárateľné vrecká o rozmere 8 cm x 4 cm s obsahom bielej kryštalickej látky, pričom vo vrecku č. 1 sa nachádzal pervitín s hmotnosťou 0,578 g s obsahom čistej látky metamfetamínu 420 mg a vo vrecku č. 2 sa nachádzal pervitín s hmotnosťou 0,063 g s obsahom čistej látky metamfetamínu 46 mg, teda pervitín o celkovej hmotnosti 0,641 g, ktorý je spôsobilý po aplikácii ovplyvniť psychiku užívateľa, pričom metamfetamín ako účinná látka pervitínu je podľa ustanovení zákona č. 139/1998 Z. z. o omamných látkach, psychotropných látkach a prípravkoch v znení neskorších predpisov zaradený do II. skupiny psychotropných látok, teda - neoprávnene prechovával inú omamnú látku ako konope, živice z konopy alebo psychotropnú látku obsahujúcu akýkoľvek tetrahydrokanabinol, izomer alebo jeho stereochemický variant (THC) v malom množstve, čím spáchal - prečin neoprávneného prechovávania omamnej látky a psychotropnej látky podľa § 171 ods. 2, ods. 3 Trestného zákona. rozhodol: Za to sa odsudzuje Podľa § 171 ods. 3 Tr. zák. s použitím § 38 ods. 2 Tr. zák. na trest odňatia slobody v trvaní 1 (jedného) roka.
Podľa § 49 ods. 1 písm. a) Tr. zák. súd obvinenému výkon trestu p o d m i e n e č n e a podľa § 50 ods. 1 Tr. zák. určuje skúšobnú dobu v trvaní 2 (dvoch) rokov.
odkladá
Podľa § 172 ods. 2 Trestného poriadku bol vyhotovený zjednodušený písomný rozsudok, ktorý neobsahuje odôvodnenie, nakoľko sa po jeho vyhlásení prokurátor a obžalovaný vzdali práva na podanie odvolania. Poučenie: P o u č e n i e : Proti tomuto rozsudku môže obžalovaný a prokurátor podať odvolanie do 15 dní od oznámenia, pokiaľ sa pred uplynutím tejto lehoty tohto svojho práva výslovne nevzdávajú. V rovnakej lehote s obžalovaným môžu podať odvolanie v jeho prospech aj príbuzní obžalovaného v priamom rade, jeho súrodenci, osvojiteľ, osvojenec, manžel a druh. Poškodený môže podať odvolanie pre nesprávnosť výroku o náhrade škody. Včas podané odvolanie má odkladný účinok.

Zdroj: KAUZIS.SK – https://www.kauzis.sk/judikatura/r/ECLI:SK:OSLC:2024:6624010652.1 (dáta aktuálne k 11. 11. 2026). Záväzné je znenie zverejnené súdom.




